Նոր Արաբկիր (թերթ)

«Նոր Արաբկիր», տեղեկատու, ամերիկաբնակ արաբկիրցիների միության կենտրոնական վարչության, ապա՝ «Արաբկիր» միության կիսամսյա պաշտոնաթերթ։ Լույս է տեսել 1925-1974 թվականներին, միության նստավայրերում՝ Նյու Յորքում, Ֆիլադելֆիայում, Ուոթերթաունում, Բոստոնում։ Խմբագիր՝ Գ. Գալստյան։ Հրատարակել է միության տեղեկագրեր, պատգամավորական ժողովների արձանագրություններ, որոշումներ, բանաձևեր, Հայաստան այցելած սփյուռքահայ գործիչների տպավորություններ։ 

Ծանոթացրել է Արաբկիրի պատմական անցյալին, արաբկիրցիների կենցաղին ու ավանդույթներին։ Գրական բաժնում տպագրել է սփյուռքահայ գրողների և պատմաբանների գործեր։

ԱՄՆ-ի հայկական թերթեր
Հայկական հասարակական պարբերականներ
Հայկական հայագիտական պարբերականներ
Պարբերականներ այբբենական կարգով